Diari Oficial de la Generalitat Valenciana


Sumari del DOGV 6340, del 25-08-2010 (2010/9274)

RESOLUCIÓ de 9 d'agost de 2010, de la directora general de Gestió del Medi Natural, per la qual es concedeixen ajudes per a 2010, per a la posada en valor de la biomassa forestal residual.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6340

Data del DOGV
:   25-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9274


Data del document
:   09-08-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * explotació forestal
    * suport econòmic
    * professió independent
    * muntanya
    * ajuda a l'agricultura
    * persona física
    * persona jurídica
    * ajuda pública
    * biomassa

RESOLUCIÓ de 9 d'agost de 2010, de la directora general de Gestió del Medi Natural, per la qual es concedeixen ajudes per a 2010, per a la posada en valor de la biomassa forestal residual. [2010/9274]  
Vista l'Ordre d'1 de desembre de 2009, de la Conselleria de Medi Ambient, Aigua, Urbanisme i Habitatge (DOCV núm. 6168, del 18.12.2009), per la qual s'aproven les bases reguladores d'un règim de primes per a la posada en valor de la biomassa forestal residual als terrenys forestals de la Comunitat Valenciana; així com la Resolució de 18 de febrer del 2010, de la directora general de l'Agència Valenciana de Foment i Garantia Agrària, per la qual es publica l'import global màxim que finança, per a l'any 2010, l'esmentat règim de primes (DOCV núm. 6124, del 25.02.2010).  
Vist que les sol·licituds presentades per al 2010 han sigut examinades i avaluades per la comissió disposada en la base 10, de l'annex, de l'ordre de la convocatòria.  
Vista la proposta d'adjudicació que eleva la comissió valoradora i d'acord amb la delegació ressenyada en la base 11.1 de la convocatòria, resolc:  
Primer  
Fer públic que aquestes ajudes estan subvencionades pel Feader, en virtut del programa de desenvolupament rural de la Comunitat Valenciana 2007-2013, eix 2, millora del medi ambient i de l'entorn rural, conforme amb els percentatges següents: el Feader, un 53,69%; el Ministeri de Medi Ambient i Medi Rural i Marí, un 45,80%, i la Conselleria de Medi Ambient, Aigua, Urbanisme i Habitatge, un 0,51%.  
Segon  
Concedir les ajudes als beneficiaris que s'allisten en l'annex a aquesta resolució. Desestimar pels motius indicats les ajudes que s'indiquen.  
Tercer  
Els beneficiaris de les subvencions poden renunciar a aquestes expressament en el termini d'un mes a partir de l'endemà de la publicació.  
Quart  
Els expedients beneficiaris de les primes l'import dels quals supere els 50.000 euros han de col·locar una placa explicativa on s'indique el cofinançament pel Feader, d'acord amb el que disposa l'annex VI del Reglament 1974/2006, de la Comissió de 15 de desembre de 2006, pel qual s'estableixen disposicions d'aplicació del Reglament (CE) no 1698/2005 del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
Cinqué  
Els beneficiaris poden exercir els drets reconeguts en la Directiva 95/46/CE del Parlament Europeu i del Consell de la Unió Europea, respecte a les dades de caràcter personal.   
Sisé  
Les despeses cofinançades pel Feader no poden ser cofinançades també mitjançant contribució dels fons estructurals (Feder, FSE), del fons de cohesió de qualsevol altre instrument financer comunitari.  
Seté  
1. Els beneficiaris de les primes han de:  
a) Complir l'objectiu, realitzar l'activitat o adoptar el comportament que fonamenta la concessió de la subvenció.  
b) Mantenir actualitzat un quadern, el model del qual s'adjunta en l'annex, on queden reflectides totes les operacions i pràctiques que es realitzen, i que ha d'estar sempre a la disposició dels òrgans de gestió i inspecció.   
c) Sotmetre's a les actuacions de comprovació que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació els siga requerida en l'exercici d'aquestes actuacions.   
d) Sotmetre's als controls establits en el Reglament (CE) 1975/2006 de la Comissió i, així mateix, s'han de mantenir a la disposició de la Comissió els justificants de despeses i d'ingressos de l'operació cofinançada pel FEADER durant almenys els 3 anys següents a aquell en què l'organisme pagador realitze el pagament final.  
e) Realitzar els treballs objecte d'aquesta ajuda en el període comprés entre la publicació en el Diari Oficial de la Comunitat Valenciana de la resolució aprovatòria i el dia 15 de novembre de l'any per al qual es va sol·licitar l'ajuda.  
f) Els beneficiaris han de disposar de tots els requisits administratius necessaris per a la realització d'aprofitaments, tractaments silvícoles o silvicultura preventiva indicats en la clàusula cinquena de l'Orde d'1 de desembre de 2009.   
g) Reintegrar els fons percebuts quan calga, d'acord amb el que estableixen els articles 36, 37 i 40 de la Llei 38/2003, de 17 de novembre, general de subvencions.  
h) Complir en tot moment la normativa ambiental i territorial corresponent a cada tipus d'obra i àmbit territorial. S'ha de tenir especial atenció a la corresponent a espais naturals protegits i a incendis forestals.   
i) Les altres previstes en l'article 14 de la Llei 38/2003, de 17 de novembre, general de subvencions.  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. Tot això de conformitat amb els articles 10 i concordants de la Llei 29/98, de 13 de juny, reguladora de la jurisdicció contenciosa administrativa.  
València, 9 d'agost de 2010.- La drectora general de Gestió del Medi Natural: M. Ángeles Centeno Centeno.  
Annex  
Sol·licituds concedides  
Alacant  
  
Castelló  
  
València  
  
Sol·licituds desestimades (i la motivació)  
  
\* \* \* \* \*  
Anexo  
Solicitudes concedidas  
Alicante  
  
Castellón  
  
Valencia  
  
Solicitudes desestimadas (y motivación)  
